OzLabs/hebrew-wiki-articles huggingface dataset:
מצב מעבר

פרופיל האנרגיה של תגובה כימית כללית בה המגיבים הופכים לתוצרים בעברם דרך מצב מעבר גבוה אנרגטית

בתגובות כימיות, מצב מעבר הוא שלב במהלך התגובה בו האנרגיה של המולקולות המגיבות נמצאת במקסימום מקומי או מוחלט. כלומר, זהו מצב מעורר אנרגטית שאינו יציב, אשר ממנו יכולה אנרגיית המגיבים רק לקטון. בתגובות כימיות לרוב יעברו המגיבים דרך מצב מעבר כלשהו לפני קבלת תוצרי התגובה, למעט בתגובות מיוחדות (barrierless reactions). מצב המעבר לכן מהווה מחסום אנרגטי לביצוע התגובה, וכדי לעבור אותו יש להשקיע אנרגיית שפעול כלשהי.

מפגש של שתי מולקולות מגיבים יכולה להסתיים בהיווצרות תגובה, או שלא. התוצאה הסופית תלויה במשתנים כמו האנרגיה הקינטית היחסית והאנרגיה הפנימית של המולקולות.

==היסטוריה==
הרעיון של מצב מעבר שיחק תפקיד מרכזי במרכזן של מגוון תאוריות מדעיות – בתחום קינטיקה כימית - בחישובי קבועים וקצבי תגובות. , הידועה גם בשם תורת הקומפלקס המשופעל, בראשיתה בוססה על ידי , ופולאני באמצע שנות ה-30 של המאה ה-20. התאוריה של מצב המעבר מציגה עקרונות של הכימיה הקינטית שממשיכים להיות רלוונטיים עד היום.

==הסבר==
באופן עקרוני, תגובה כימית בין שתי מולקולות מתרחשת כאשר שתי מולקולות , אך אין הדבר אומר בהכרח שהתגובה תקרה. התוצאה, אם תהיה תגובה או לאו, תלויה אפוא בכמה משתנים, ביניהם גם האנרגיה הקינטית היחסית, הכיוון היחסי והאנרגיה הפנימית של המולקולות המתנגשות. מצב המעבר מתאר את נקודת המקסימום על תרשים האנרגיה-תגובה לפי קואורדינטת תגובה. בנקודת המקסימום הזו מתקיים , בלתי יציב, שממנו התגובה יכולה להמשיך או לחזור אחורה. מכאן שתורת מצב המעבר חשובה על מנת להבין את מושג ההפיכה.

==צפייה במצבי מעבר==
בגלל העובדה שצורון מצב המעבר מהווה נקודת אוכף על משטחי פוטנציאל, הריכוז של צורונים אלו בכלי תגובה הוא זניח בכל נקודת זמן, כיוון שנקודת אוכף שכזו תמיד מחוברת ישירות למצב נמוך יותר באנרגיה שאליו צורון מצב המעבר ישאף להתפרק. צורוני המעבר מצליחים להחזיק לאורך זמן קצר מאד של , ולכן נדיר להצליח לזהות אותם בניסויים. על אף זאת, טכניקות מתקדמות של אנליזה ספקטרוסקופית ובאמצעות מכשור מתקדם כמו FIRS (Femtochemical IR spectroscopy) מסוגלות לזהות צורונים קרוב מאד למצב המעבר. עם זאת, הבחנה בין צורונים של מצב מעבר וצורוני ביניים ראקטיביים יכולה להיות מאד מאתגרת, כיוון שפעמים רבות הם נמצאים בנקודות קרובות על גבי משטח הפוטנציאל. 

==קביעת הגאומטריה של מצב המעבר==
על מנת לקבוע את הגאומטריה של מצבי מעבר, ניתן לחפש נקודות אוכף מסדר ראשון על גבי של המגיבים. נקודת אוכף מסדר ראשון היא קריטית באינדקס אחד על משטח הפוטנציאל, כלומר היא מייצגת מינימום לכל הכיוונים פרט לאחד. התהליך למציאת הנקודה מפורט במאמר על .

==פוסטולט המונד-לפלר==
 מציע שמבנה מצב המעבר התלת־ממדי דומה יותר לאחד מצדדי הריאקציה (תוצרים או מגיבים) אשר לו אנתלפיה גבוהה יותר, כלומר קרוב יותר אנרגטית למצב המעבר. אם מצב המעבר דומה יותר לחומרי המוצא, נקרא מצב זה "מוקדם" בעוד שאם הוא יותר דומה לתוצרים יקרא "מאוחר". הפוסטולט בעצם מציע שעבור תגובה אקסותרמית מצב המעבר יהיה "מוקדם", בעוד שעבור תגובה אנדותרמית מצב המעבר יהיה "מאוחר". כתוצאה מכך, פוסטולט המונד-לפלר צופה מצב מעבר מוקדם לתגובה אקסותרמית ומצב מעבר מאוחר לתגובה אנדותרמית. פוסטולט זה נכון לרוב, אך ישנם כמובן יוצאים מן מהכלל. 

== ראו גם ==
* חומר ביניים
* אנרגיית שפעול

== הערות שוליים ==

קטגוריה:כימיה פיזיקלית
קטגוריה:תרמודינמיקה
קטגוריה:קינטיקה כימית
ברוך בנאסרף

ברוך בנאסרף (ספרדית: Baruj Benacerraf; 29 באוקטובר 1920 – 2 באוגוסט 2011) היה אימונולוג יהודי-אמריקאי יליד ונצואלה, זוכה פרס נובל לפיזיולוגיה או לרפואה לשנת 1980 על "תגלית גנים המקודדים מולקולות על פני התא החשובות לאבחנה של מערכת החיסון בין עצמי ולא-עצמי" (Major Histocompatibility Complex - MHC).

== קורות חיים ==
בנאסרף נולד בשנת 1920 בקראקס, ונצואלה להורים יהודים ילידי צפון אפריקה (אביו נולד במרוקו ואמו הייתה ילידת אלג'יריה). בעודו ילד בן 5, היגר עם משפחתו לפריז. בשנת 1938 היגר לארצות הברית ובשנת 1943 זכה לאזרחות אמריקאית. הוא סיים תואר ראשון במדעים באוניברסיטת קולומביה בשנתיים בלבד. לאחר שניסה ללא הצלחה להתקבל למספר רב של בתי ספר לרפואה, הוא התקבל ללימודים בקולג' לרפואה של וירג'יניה, בזכות עזרה מידיד משפחה. בין השנים 1948-1945 שהה בהתמחות ברפואה במסגרת שירותו בצבא ארצות הברית. בשנת 1948 התמנה לחוקר בקולג' לרפואה של אוניברסיטת קולומביה, שם שהה עד לשנת 1950. בין השנים 1956-1950 ביצע מחקר בפריז ואחריו שב לאוניברסיטת ניו יורק, שם עבד עד לשנת 1968. בין השנים 1968-1970 חקר במסגרת המכונים הלאומיים לבריאות. בשנת 1970 החל לעבוד באוניברסיטת הרווארד, שם היה עד לשנת 1991.

בשנת 1990 הוענקה לבנאסרף המדליה הלאומית למדעים של ארצות הברית על תרומותיו לעולם הרפואה.

אחיו הצעיר פרופ' פול בנאסרף הוא פילוסוף של המתמטיקה, פרופסור אמריטוס באוניברסיטת פרינסטון וחבר האקדמיה האמריקאית לאמנויות ולמדעים.

בנאסרף עסק באימונולוגיה והחל משנת 1963 התמחה בבקרה גנטית של התגובה החיסונית, תוך שביצע ניסויים בחזירי ים ועכברים.

==קישורים חיצוניים==

* [https://nobel.anumuseum.org.il/persona/%d7%91%d7%a0%d7%90%d7%a1%d7%a8%d7%a3-%d7%91%d7%a8%d7%95%d7%9a/ ברוך בנאסרף], אנשי סגולה - יהודים זוכי פרס נובל, באתר [https://www.anumuseum.org.il/he/ בית התפוצות].
* 

==הערות שוליים==

קטגוריה:ניו יורק: אישים
קטגוריה:בוגרי אוניברסיטת קולומביה
קטגוריה:זוכי פרס נובל לפיזיולוגיה או לרפואה
קטגוריה:זוכי פרס נובל יהודים אמריקאים
קטגוריה:סגל אוניברסיטת הרווארד
קטגוריה:רופאים יהודים אמריקאים
קטגוריה:יהודים חברי האקדמיה הלאומית למדעים של ארצות הברית
קטגוריה:יהודים חברי האקדמיה האמריקאית לאמנויות ולמדעים
קטגוריה:יהודים זוכי המדליה הלאומית למדעים
קטגוריה:אימונולוגים יהודים אמריקאים
קטגוריה:צרפתים ממוצא יהודי-מרוקאי
קטגוריה:יהודים ונצואלים
קטגוריה:מהגרים מוונצואלה לארצות הברית
קטגוריה:אמריקאים ממוצא יהודי-מרוקאי
קטגוריה:אמריקאים שנולדו ב-1920
קטגוריה:אמריקאים שנפטרו ב-2011
מבנה לואיס

תרשימי לואיס של אטום מימן, אטום פחמן, מולקולת מים, מולקולת אתילן ומולקולת אצטילן. משמאל מוצג אופן הרישום הקלאסי ומימין אופן הרישום המודרני]]
מבנה לואיס או דיאגרמת לואיס (Lewis) או מבנה קקולה (Kekulé) הוא כתיב כימי, אשר נועד להציג את הקשרים בין האטומים במולקולה, ואת האלקטרונים הבלתי קושרים שלעיתים קיימים בה. כתיב לואיס נקרא על שמו של הכימאי גילברט ניוטון לואיס, אך לעיתים מכונה גם על שמו של המדען פרידריך אוגוסט קקולה. בכתיב לואיס הקלאסי מיוצגים האלקטרונים, שבקליפת הערכיות של האטומים השונים במולקולה, על ידי נקודות. באופן זה, קשר בודד מיוצג על ידי שתי נקודות, קשר כפול על ידי ארבע וקשר משולש על ידי שש. כיום מקובל לקצר ולסמן כל זוג אלקטרונים היוצרים קשר בקו בעוד שרק אלקטרונים שברדיקלים חופשיים או באלקטרונים לא קושרים מיוצגים על ידי נקודות. כל אטום יכול להיות קשור למקסימום שמונה אלקטרונים בשכבה החיצונית (בתואם ל"כלל האוקטט").

== דוגמה ==
מבנה לואיס של היון ניטריט <ce>NO2-</ce>.
#במרכז יופיעו היסודות בעל ערכי האלקטרושליליות הנמוכים ביותר. אטום חנקן פחות אלקטרושלילי מאטום חמצן ולכן יופיע במרכז המבנה, בין שני החמצנים.
#נמנה את כמות אלקטרוני הערכיות במבנה: לחנקן 5 אלקטרוני ערכיות ולחמצן 6. לכן 17=5+(2×6). כיוון שהוא יון, נוסיף לו עוד אלקטרון וסה"כ למבנה 18 אלקטרונים.
# כל חמצן יהיה מחובר לחנקן ב-2 אלקטרונים (המסומן בקו). שאר 14 האלקטרונים יפוזרו כ-7 זוגות של אלקטרונים לא קושרים - 3 בכל חמצן ו-1 בחנקן.
# שמירה על כלל האוקטט - לשני אטומי החמצן מחוברים כעת 8 אלקטרונים אך לחנקן רק 6. לכן נדרש שזוג לא קושר בודד של חמצן יהפוך לקשר ובכך יצור קשר כפול ויגרום למבנה של רזוננס כימי.
#כיוון שנוצר מבנה רזוננס יש לצייר את שני המבנים האפשריים, כמו גם לסמן במינוס כדי לשקף שמדובר ביון.
500px
==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:כתיב כימי
ז'ורז' בלאן

ז'ורז' בלאן (בצרפתית: George Blanc; נולד ב-2 בפברואר 1943) הוא שף צרפתי.

==השושלת המשפחתית==
משפחתו עוסקת במסעדנות מ-1872. אבי-סבו ז'אן-לואי פתח בכיכר השוק בכפר ווֹנה שבעמק הרון פונדק שם "מפעל הלימונדה של בלאן הבכור". ב-1902 הדור השני בנם של המייסדים נשא לאישה את אליזה ז'רווה, הידועה בשמה "מֶר בלאן" ("אמא בלאן" - Mère Blanc), שכונתה על ידי גדול מבקרי המסעדות של התקופה, קורנסקי, כ"טבחית הטובה בעולם".

==ז'ורז' בלאן==
מסעדתו של ז'ורז' בלאן
נולד ב-2 בפברואר 1943 בבורג-אן-ברס בחבל ברס שבצרפת. בשנת 1962 למד בבית ספר לתיירות בתונון לה בן. בין השנים 1962 ל-1965 עבד במסעדות הצמרת בצרפת. לאחר מכן היה דייל באייר פראנס בקווי המזרח התיכון. שב לעסק המשפחתי בוונה לסייע לאימו. ב-1968 לקח את המושכות לידיו ונהפך לשף ולמנהל הראשי. ב-1976 זכה בתואר MOF (Meilleur Ouvrier de France). ב-1981 הוענק לו עיטור אביר לגיון הכבוד.
ב-1981 זכתה המסעדה בכוכב השלישי במדריך מישלן (היה זה שיא של החזקה במקום השני, החל מ-1933), בו היא מחזיקה ברציפות עד היום (2011). באותה שנה היה שף השנה של מדריך הגו מיו. ב-1985 היה הראשון לו הוענק הציון 19.5 מתוך 20 במדריך הגו מיו. מסעדתו נכללת במדריך השולחנות הגדולים בעולם כאחת ממאה וארבעים וארבע המסעדות הטובות בעולם.
זכה לארבעה עיטורי כבוד.

==המסעדה ועסקיו של בלאן==
פנים מלון ז'ורז' בלאן
בלאן ניצל את התמיכה הכספית שהעניקה הממשלה הצרפתית בשנות השבעים לאתרי אירוח לינה והסעדה ובשילוב עם כישרון עסקי ושיווקי שלא יסולא בפז הרחיב את עסקיו לכדי אימפריה בזעיר אנפין.
בבעלות בלאן פרט למסעדת הדגל שלו גם מלון בוטיק רלה אה שאטו וספא.
פונדק של אוכל מסורתי, מעדנייה וביסטרו בעיר מאקון על גדות נהר הסון.

בלאן משתמש רק במוצרים מחבל בראס ואם אין בנמצא מיתר צרפת, בלאן מפליא בהכנת התרנגולות מחבל בראס. במסעדתו שלושים ושישה מקומות ועשרים אנשי צוות.
במרתף היין הענקי ואחד המובחרים ביותר בעולם שלושת אלפים יינות שונים לבחירה ומאה ושלושים אלף בקבוקים.

==לקריאה נוספת==
* אביטל ענבר, התענוגות של צרפת, א. ניר, תל אביב, 1997; עמ' 126, 142-135, 393, 394, 395.
* אביטל ענבר, תענוגות פרובאנס, אביטל ענבר, ירושלים, 2000; עמ' 101, 173, 338, 425.
* שגיא כהן, מדריך מפה למסעדות הטובות בעולם, הוצאת מפה, תשס"ג 2003, עמ' 107.

==קישורים חיצוניים==

* 
* [http://www.dininginfrance.com/georges_blanc.htm דף מסעדת ז'רז' בלאן באתר dininginfrance ובו מידע וקישורים לכתבות]
* [http://www.lesgrandestablesdumonde.com מדריך השולחנות הגדולים בעולם]
* [https://web.archive.org/web/20100702083532/http://www.restaurant-ranking.com/en/top/chef_de_cuisine/ci/vonnas/person/georges_blanc/index.html ביוגרפיה של ז'ורז' בלאן], באתר restaurant-ranking.com
* מיכאל בן -יוסף, [http://www.winet.co.il/he-IL/133/575/ מלחמת הכוכבים], "יין וגורמה" 118, מרץ 2008, עמ' 75-72

==הערות שוליים==

קטגוריה:שפים צרפתים
קטגוריה:מקבלי אות לגיון הכבוד
קטגוריה:דיילי אייר פראנס
קטגוריה:צרפתים שנולדו ב-1943
קרבאניון

בכימיה, קרבאניון (carbanion) הוא אניון (יון שלילי) בו לפחמן יש זוג אלקטרונים לא קושר ונושא מטען שלילי, בדרך כלל עם שלושה מתמירים, כלומר - 8 אלקטרוני ערכיות בסך הכל. לקרבואניון גאומטריה של פירמידה משולשת. באופן פורמלי, הקרבאניון הוא הבסיס המצומד של חומצת פחמן:

R3C-H + B− → R3C− + H-B

כאשר B מייצג את הבסיס.

קרבאניון הוא נוקלאופיל. היציבות והריאקטיביות של קרבאניון נקבעת על ידי מספר גורמים, ביניהם:

# אפקט אינדוקטיבי - אטומים אלקטרושליליים סמוכים למטען ייצבו אותו.
# היברידיזציה של האטום נושא המטען - ככל שאופי ה-s של האטום נושא המטען גדול יותר, כך יציבות האניון עולה.
# מידת הצימוד של האניון. אפקטים רזונטיביים מייצבים את האניון.

קרבאניון הוא בדרך כלל חומר ביניים ריאקטיבי, ומשתתף בתגובות רבות בכימיה אורגנית כצורון ביניים. למרות שהדבר נדיר, קיימים גם קרבאניונים יציבים. ב-1984 אולמסטד הציג את מלח הליתיום אתר כתר של דיפנילמתיל קרבאניון מ-דיפנילמתאן, בוטילליתיום ו-12-כתר-4 בטמפרטורות נמוכות..

==ראו גם==
* קרבוקטיון

==קישורים חיצוניים==

* [http://goldbook.iupac.org/C00804.html קרבאניון] בספר הזהב של IUPAC
* 

==הערות שוליים==

קטגוריה:כימיה אורגנית
אפקט סטרי

בכימיה אפקטים סטריים נובעים מהעובדה שכל אטום במולקולה תופס נפח מסוים בחלל. אם האטומים קרובים מדי אחד לשני נוצרת דחייה (דחיית פאולי או בורן) כתוצאה מחפיפה בין ענני האלקטרונים שלהם. דחייה זו עשויה להשפיע על הצורה (קונפורמציה) המועדפת של המולקולה.

קיימים מספר סוגי אפקטים סטריים:

* הפרעה סטרית, או התנגדות סטרית, מתרחשת כאשר גודל קבוצות מסוימות במולקולה מונע קיום תגובות כימיות שמתרחשות במולקולות קטנות יותר. למרות שהפרעה סטרית מהווה לעיתים בעיה, היא גם יכולה להיות כלי שימושי מאוד ומנוצלת לעיתים קרובות על ידי כימאים כדי לשנות את הריאקטיביות של מולקולה על ידי חסימת תגובות לוואי בלתי רצויות (הגנה סטרית). הפרעה סטרית בין קבוצות סמוכות יכולה גם להגביל את זוויות הקשר הפיתוליות. עם זאת, באתאן הוכח כי היפרקוניוגציה היא ההסבר הנכון להעדפה לקונפורמציה מסוימת ולא הפרעה סטרית כפי שהיה נהוג לחשוב בעבר, מכיוון שההפרעה הסטרית של אטום המימן קטנה מדי מכדי להשפיע כך.
* הגנה סטרית מתרחשת כאשר קבוצה טעונה במולקולה מוחלשת או ממוסכת מרחבית על ידי קבוצה בעלת מטען פחות (או בעל סימן הפוך), בין השאר על ידי יונים נגדיים בתמיסה (סיכוך דביי). במקרים מסוימים, אינטראקציה בין אטום לאטומים ממוסכים סטרית תתרחש רק אם האטום יתקרב מכיוון פחות ממוסך. בדרך זו ניתן לשלוט על הכיוון והמיקום בו תתרחש תגובה מולקולרית.
* משיכה סטרית מתרחשת כאשר למולקולות צורות או גאומטריות מתאימות לאינטראקציה הדדית. במקרים כאלה המולקולות יגיבו אחת עם השנייה בסידורים ספציפיים. דוגמה טובה לכך היא קישור אנזים למצע.

הבנת האפקטים הסטריים חיונית לכימיה, ביוכימיה ופרמקולוגיה. בכימיה, האפקטים הסטריים הם כמעט אוניברסליים, ומשפיעים על הקצבים והאנרגיות של רוב התגובות הכימיות במידה זו או אחרת. בביוכימיה, אפקטים סטריים משמשים לעיתים קרובות במולקולות טבעיות כמו אנזימים, בהן האתר הפעיל יכול להיות קבור בתוך מבנה חלבוני גדול. בפרמקולוגיה, אפקטים סטריים קובעים כיצד ובאיזה קצב תרופה תגיב עם הביומולקולות המיועדות (מטרות התרופה).

==ראו גם==
* סטריאוכימיה
*דיאגרמת ראמהצ'אנדרן

==קישורים חיצוניים==

* [http://goldbook.iupac.org/S05997.html אפקט סטרי] בספר הזהב של IUPAC

==הערות שוליים==
<div style="direction: ltr;">

</div>

קטגוריה:סטריאוכימיה
פרנק מרטן

פרנק מרטן (בצרפתית: Frank Martin; 15 בספטמבר 1890 – 21 בנובמבר 1974) היה מלחין ופסנתרן שווייצרי, שחי במשך חלק גדול מחייו בהולנד.

== קורות חיים ==
מרטן נולד בז'נבה, העשירי והאחרון בילדיו של שרל מרטן, כהן דת. עוד לפני שהחל את לימודיו, כבר ניגן בפסנתר ואילתר. בגיל תשע, כבר חיבר שירים שלמים ומגובשים בצורתם, ללא כל הדרכה בצורת השיר או בהרמוניה. ביצוע של המתאוס פסיון, ששמע בגיל שתים-עשרה טבע בו חותם בל יימחה והוא הציב לו את באך כמורה דרך ומודל חיקוי. 

מרטן למד מתמטיקה ופיזיקה באוניברסיטה של ז'נבה במשך שנתיים, ובמקביל הלחין מוזיקה ולמד נגינה בפסנתר אצל יוזף לאובר. משנת 1918 עד 1926 חי בציריך, רומא ופריז. יצירותיו מאותן שנים מלמדות על חיפושי שפה מוזיקלית משלו.

בשנת 1926 ייסד את האגודה למוזיקה קאמרית של ז'נבה, שאותה ניהל כפסנתרן וצ'מבליסט במשך עשר שנים. במשך הזמן הזה גם לימד תאוריה ואלתור במכון ז'אק-דאלקרוז בבריסל ומוזיקה קאמרית בקונסרבטואר של ז'נבה.

מרטן ניהל את הטכניקום המודרני למוזיקה משנת 1933 עד 1940 והיה נשיא איגוד המוזיקאים השווייצרי (SMV) משנת 1942 עד 1946.

בשנת 1946 עבר להולנד לפנות לו יותר זמן להלחנה משיכול היה להשיג בשווייץ, שם היה שקוע מדי במספר רב של פעילויות אחרות. במשך עשר שנים חי באמסטרדם ולבסוף התיישב בנארדן.

משנת 1950 עד 1957 לימד קומפוזיציה בבית הספר הגבוה למוזיקה בקלן. אחרי 1957 פרש מן ההוראה והתרכז בהלחנה; במשך שארית חייו הגביל את הופעותיו הפומביות בנגינה לסיורים מזדמנים של מוזיקה קאמרית ולניצוח על יצירותיו הוא. הוא שמר על אמות המידה הגבוהות שלו כפסנתרן ועשה כמה הקלטות אולפן בזקנתו.

==יצירותיו הנודעות ביותר==

* מיסה למקהלה כפולה ללא ליווי (1922 - 1926)
* ארבעה קטעים קצרים לגיטרה (1933)
*Le vin herbé (1938 
* סימפוניה קונצ'רטנטה קטנה (1944)
* "שלום עלי אדמות" (1944)
* קונצ'רטו לשבעה כלי נשיפה מעץ, טימפני וכלי קשת (1949)
* "גולגותא" (1949)
* "פוליפטיק" לכינור ושתי תזמורות כלי קשת קטנות (1973)
* רקויאם (1973)

מיצירותיו אלה, המוכרת ביותר, הרבה מעבר לכל האחרות, היא הסימפוניה קונצ'רטנטה. בין שאר יצירותיו של מרטן יש סימפוניה בגודל מלא (1937), שני קונצ'רטי לפסנתר, קונצ'רטו לצ'מבלו, קונצ'רטו לכינור, קונצ'רטו לצ'לו וסדרת יצירות שכינה "באלאדות" לכלי סולו שונים עם פסנתר או תזמורת. המנצח השווייצרי ארנסט אנסרמה הקליט חלק ממכלול יצירתו של מרטן.

מרטן פיתח סגנון, המבוסס על שיטת שנים-עשר הטונים של ארנולד שנברג, שבה החל להתעניין בסביבות 1932, אבל לא נטש את הטונאליות. למעשה, העדפתו למרקמים רזים ומקצביו הנמרצים תמיד מציבים אותו במרחק הרב ביותר האפשרי מן הרומנטיות המופרזת של שנברג. חלק מן המוזיקה עתירת ההשראה ביותר של מרטן נכתבה כשהיה בשנות השמונים לחייו; הוא עבד על הקנטטה האחרונה שלו, Et la Vie l'Emporta, עד עשרה ימים לפני מותו. הוא מת בנארדן, הולנד.

==קישורים חיצוניים==

* 

* 
* 

קטגוריה:מלחינים שווייצרים
קטגוריה:פסנתרנים שווייצרים
קטגוריה:נגני צ'מבלו
קטגוריה:מורים למוזיקה
קטגוריה:מבצעים בכלים אותנטיים
קטגוריה:מלחיני רקוויאם
קטגוריה:מעוטרי מסדר הכבוד של הרפובליקה הפדרלית של גרמניה

קטגוריה:ילידי 1890
קטגוריה:שווייצרים שנפטרו ב-1974
אלקטרונים בלתי קושרים

[[מבנה לואיס של מולקולת אמוניה המכילה זוג אלקטרונים לא קושרים (באדום)]]

אלקטרונים בלתי קושרים או זוג אלקטרונים לא קושר הם מונחים בכימיה המתארים זוג של אלקטרונים המאכלסים אורביטל מולקולרי בקליפת הערכיות של אטום, שאינם משתתפים בקשר כימי. זוג האלקטרונים מאכלס את האורביטל על פי כלל פאולי, כך שלכל אלקטרון ספין הפוך. לעיתים קרובות, זוגות האלקטרונים הם בעלי צפיפות מטען שלילי גבוהה ולכן עשויים להפגין תכונות של נוקלאופילים או בסיסי לואיס ולהשתתף בתגובות כימיות שונות.

==שינוי זוויתי==
אלקטרונים בלתי-קושרים מבטאים לרוב קטביות שלילית בשל צפיפות מטען גבוהה, ונמצאים קרוב יותר לגרעין האטום בממוצע מאשר אלקטרונים קושרים. נוכחות של אלקטרונים בלתי-קושרים מקטינה את זווית הקשר בין אלקטרונים קושרים. כמו כן, הם משמשים עבור יצירת קשר קואורדנטיבי.

==דוגמאות==
זוג יחיד של אלקטרונים בלתי-קושרים נמצא בתרכובות של יסודות מהטור החמישי, כמו אמוניה. שני זוגות של אלקטרונים בלתי-קושרים נמצא בתרכובות של יסודות מהטור השישי, כמו חמצן במים. ההלוגנים יכולים להיות עם שלשה אלקטרונים בלתי-קושרים, לדוגמה במימן כלורי (HCl).

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:כימיה פיזיקלית
קטגוריה:כימיה תאורטית
עמילואיד

בביוכימיה, עמילואיד הוא משקע בלתי מסיס של חלבון המופיע במספר רב של מחלות כגון מחלת אלצהיימר, מחלת קרויצפלד-יעקב, מחלת פרקינסון, סוכרת מסוג 2, קטרקט ועוד.

התהליך של יצירת משקע עמילואידי בלתי מסיס מתרחש במולקולות חלבון שהמבנה התקין שלהם כולל אזורים של יריעת ביתא שעוברות התקפלות חלקית. במספר קטן של מולקולות אזורי יריעת ביתא של פוליפפטיד אחד נקשרים לאזור המקביל בפוליפפטיד אחר לפני השלמת ההתקפלות, ויוצרים גרעין של עמילואיד. מולקולות חלבון נוספות נקשרות לעמילואיד, המתארך בהדרגה והופך לסיב.

פירוש השם עמילואיד הוא "דמוי עמילן", זאת מכיוון שעמילואידים נצבעים על ידי יוד באופן הדומה לצביעתו של עמילן. למשקע העמילואידי מבנה של סיבים בעלי עובי של מספר ננומטרים והוא בעל עמידות גבוהה בפני פרוטאזות ולכן אינו מתפרק בגוף. מחקרים רבים משייכים לעמילואידים תכונות פתוגניות ומראים כי הם מעורבים במחלות רבות הקשורות בזקנה.

==ראו גם==
*עמילואידוזיס
==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:פיזיולוגיה
קטגוריה:תרכובות ביוכימיות
כימיה פולימרית

כימיה פולימרית (נקרא גם כימיה מקרומולקולרית; באנגלית: Polymer chemistry) הוא ענף מדעי רב תחומי בכימיה העוסק בסינתזה, במבנה ובתכונות הכימיות והפיזיקליות של פולימרים ומקרומולקולות. לרבות פיתוחן של השיטות הסינתטיות לייצורן - תגובות פילמור. 

כימיה פולימרית התפתחה אחרי המלצה של איגוד הכימיה הבינלאומי, IUPAC, שאומרת כי שרשראות פולימרים ומקרו-מולקולות הם נושאים רחבים דיו בכימיה כדי להיות תת-תחום בכימיה. 

תחומים משיקים לכימיה של פולימרים הם: כימיה אורגנית, ביוכימיה, ביופיזיקה, ביולוגיה מבנית, ביוטכנולוגיה, והנדסה כימית. 

== ראו גם ==
* מקרומולקולה
* פולימר
* ביופולימרים
* פילמור
* פלסטיק
* רשימה של פולימרים סינתטיים

== לקריאה נוספת ==
*נאוה מילנר, הכימיה - אתגר: פולימרים סינתטיים, חומרים כבקשתך, מכון ויצמן 1998
==קישורים חיצוניים==

*[https://web.archive.org/web/20120808082802/http://ww5.polymerchemistryhypertext.com/ היפר טקסט של כימיה פולימרית]
*[http://macromolecular.umich.edu/ לימודיי תואר שני] בכימיה מולקולרית ובהנדסה

*
שנאפס

שנאפס (בגרמנית: Schnaps) הוא משקה אלכוהולי שזוקק מדגנים, שורשים או פירות, ובהם דובדבן, תפוח, אגס, אפרסק, תות ומשמש, או לעיתים סלק סוכר או תפוחי אדמה. לרוב, החומר הבסיסי בייצור שנאפס הוא החתיכות שנשארות מתהליך הייצור של מיץ. בשנאפס אותנטי אין תוספות של סוכר או חומרי טעם, אלא רק חומרים ארומטיים מסוגים שונים. משקאות אלו מיוצרים בארצות: גרמניה פולין וכן בסקנדינביה בהולנד ובקנדה (אפטרשוק).

השנאפס בעל דמיון בטעם ובמרכיבים לוודקה, עם טעמים עדינים - כתלות בחומרי הבסיס מהם הוא עשוי. בדרך כלל הוא מכיל כ-40 אחוזי אלכוהול. למרות זאת, ישנו סוג נוסף, המיוצר באמריקה, והוא משתייך בעצם לקטגוריית הליקרים. בסוגים אלו נעשה בדרך כלל שימוש באלכוהול בסיסי (שנאפס, וודקה או רום), על מנת "לחלץ" את הטעמים מהפירות המוספים אליו. לעיתים קרובות מוסיפים למשקה רכיבים אחרים, בעיקר סוכר. רמת האלכוהול במשקה זה היא כמחצית מזו בסוג הגרמני – כ-20 אחוזים.

==קישורים חיצוניים==

קטגוריה:משקאות מזוקקים
גראן מרנייה

גראן מרנייה (בצרפתית: Grand Marnier) הוא ליקר אשר יוצר לראשונה בשנת 1880 על ידי אלכסנדר מרנייה-ל'אפוסטול. הוא משתייך לקטגוריית הטריפל סק. ליקר זה מפורסם וחשוב בתעשיית המזון והאלכוהול וזכה בפרסים בינלאומיים רבים. הליקר מיוצר במספר וריאציות, מתערובת של מספר סוגי קוניאק אמיתי, תפוזים מזוקקים ומרכיבים אחרים.

למשקה ישנם חמישה סוגים, אולם לרוב נדיר עד מאוד למצוא סוג אחר מאשר ה"קורדון רוז'" שלא בקרב אספנים.

==סוגים==
===קורדון רוז'===
קורדון רוז (Cordon Rouge - "הסרט האדום") הוא הסוג המקורי, והפופולרי ביותר, של הגראן מרנייה, הוא נבדל מה"קורדון ז'ון" בכך שהוא מבוסס על קוניאק, ולא על אלכוהול נייטרלי. ניתן לשתות אותו "נקי" או כחלק מקוקטיילים פופולריים רבים.
==== פרסים ====
* מדליית זהב - תחרות המשקאות הבינלאומית, סן פרנסיסקו 2001

===קורדון ז'ון===
קורדון ז'ון (Cordon Jaune - "הסרט הצהוב") הוא סוג אשר נמכר במספר מדינות אירופאיות ומעט שדות תעופה בינלאומיים בלבד. הוא נחשב לסוג בעל האיכות הנמוכה ביותר, בשל היותו מיוצר מאלכוהול נייטרלי על בסיס דגנים, ומשמש לעיתים כמרכיב בקוקטיילים או בקינוחים כגון קרפ סוזט.

===Cuvée du Centenaire===
Cuvée du Centenaire ("גרסת יובל המאה") יוצר לראשונה ב-1927 בכמות מצומצמת לכבוד חגיגות ה-100 למזקקה. סוג זה מיוצר מקוניאק בן 25 שנה ונצרך "נקי". 
==== פרסים ====
* 98 נקודות ותואר "Superlative" מה-Beverage Tasting Institute
* המלצה בעלת חמישה כוכבים מה-Spirit Journal Guide
* מדליית זהב כפולה - תחרות המשקאות הבינלאומית, סן-פרנסיסקו 2001

===Cuvée Speciale Cent Cinquantenaire===
Cuvée Speciale Cent Cinquantenaire ("גרסת יובל ה-150"), אשר נקרא גם "גראן מרנייה 150", נחשב לסוג הטוב ביותר של הליקר. הוא מיוצר מקוניאק בן 50 שנה, ומבוקבק בבקבוקים עם ציורים מקוריים בסגנון אר-נובו. מחיר בקבוק כיום כ-220 דולר אמריקאי, והבקבוק כבר זכה לציטוט "קשה למציאה, בלתי אפשרי להגייה, ויקר באופן מופרז"...
==== פרסים ====
* מדליית זהב - Salon des Arts Ménager, 1983
* 100 נקודות ותואר "Superlative" מה-Beverage Tasting Institute
* המלצה בעלת חמישה כוכבים מה-Spirit Journal Guide
* "הליקר הטוב ביותר" - תחרות המשקאות הבינלאומית, סן-פרנסיסקו 2001

===Cuvée Louis-Alexandre Marnier-Lapostolle===
Grand Marnier Cuvée Louis-Alexandre
Cuvée Louis-Alexandre Marnier-Lapostolle הוא סוג אשר מיוצר ממבחר סוגי קוניאק מחמשת המחוזות הידועים ביותר בהם הקוניאק מיוצר בצרפת, ומיושן בחביות עץ אלון. ניתן להשיג את המשקה במרכולים בצרפת ובחנויות דיוטי פרי בקנדה ובהולנד.

=== מרנייה דובדבן ===
Cherry Marnier הוא משקה שנוצר בשנת 1827 והוכן מדובדבנים. את הדובדבנים היו מועכים וממוססים לפני ההעברה למשרת הנוזל האלכוהולי ומיץ דובדבנים. לאחר מכן היו מסננים את הפרי מן המשרה ומוסיפים לה סוכר ומיישנים בחביות למשך כמה חודשים.

==קישורים חיצוניים==

* 

קטגוריה:ליקרים בטעם תפוז
קטגוריה:ברנדי
קטגוריה:משקאות אלכוהוליים
קאמפ

קאמפ (מלועזית: Camp) היא סגנון תיאטרלי, ז'אנר, וגישה אסתטית פוסט-מודרניסטית שהופיעה לראשונה בשנות ה-60 בארצות הברית, שלפיה ניתן לזהות יופי אירוני ומוגזם בתופעות אופנתיות הלוקות בחוסר טעם קיצוני או בביטויים מובהקים של פרובינציאליות וכיעור מוחצן, פעולות הנעשות פמים רבות במודע על-ידי מבצעיהן. המושג אובחן והוגדר כתופעה תרבותית על ידי המבקרת האמריקאית-יהודייה סוזן סונטג, שבשנת 1964 פרסמה מאמר בשם "הערות על קאמפ". במאמר טענה סונטג כי קאמפ מציג את האנושי כמסכת של "ניסיונות כושלים לרצינות", תוך התייחסות לרגשותיה ולאופנותיה של תקופה מסוימת. קאמפ משקף אסתטיקה של המלאכותי והסינתטי, המשועתק בייצור המוני. חובבי קאמפ טוענים כי "קאמפ הוא שקר שמעז לומר את האמת".

==התפתחות המושג==
[[דראג קווין - תופעת קאמפ]]
קאמפ התפתח כסגנון אופנתי בעיקר בשנות ה-80, עם צמיחת תרבות הפופ. המילה עצמה נובעת מהמילת הסלנג הצרפתית Camper, שמשמעה 'להציג פוזה מוגזמת'. מהדורת 1909 של המילון האנגלי של אוקספורד מספקת את ההגדרה הבאה: "מוגזם, תיאטרלי, בעל תכונות נשיות, הומוסקסואלי. בעל תכונות הומוסקסואליות או משויך להן". (תופעת קאמפ מוכרת היא תרבות הדראג קווינז – גברים המתלבשים כנשים באופן מוגזם ובוטה, כולל שימוש באביזרי אופנה אקסטראווגנטיים וצבעים ססגוניים). במחצית השנייה של המאה ה-20 הורחב השיוך של קאמפ מהומוסקסואליות לתופעות קוויריות ואלטרנטיביות, לתופעות המתקיימות בשולי התרבות השלטת, ומצדיקות את קיומן בדרך של הגחכת הנורמלי והמקובל וביקורת אירונית עליו.

==קאמפ וקיטש==
שני המושגים קאמפ וקיטש יכולים להתייחס לאותם עצמים אופנתיים או ולאותם ביטויים אמנותיים, אך השוני ביניהם מתמצה בתפיסת המשמעות של אותו עצם או ביטוי. קיטש הוא מושג מודרניסטי שנולד בסוף המאה ה-19 והתבסס על ידי חוקרים כמו תיאודור אדורנו ואחרים, שביקשו לסמנו כניגוד לאוונגרד, אמנות חדשנית ומאתגרת. לפי הנגדה זו, קיטש מתאר סוגה נמוכה של אמנות, יצירת כוחות השוק הקפיטליסטיים, המפיצה תודעה כוזבת באמצעות תוצרים אמנותיים זולים ופופולריים, שמספקים לרוכשים אותם בעיקר בידור וסמל מעמדי. בניגוד לתפיסה המודרניסטית של אמנות גבוהה ואמנות נמוכה, הקאמפ הפוסטמודרניסטי מוצא ערך מוסף ברדידות ובטעם ההמוני והקרתני, ונותן להם משמעות חתרנית וביקורתית, אשר יוצרת מדרג אסתטי משל עצמו.

==קישורים חיצוניים==
<div style="direction: ltr;">
*Gareth Cook, [http://findarticles.com/p/articles/mi_m1316/is_n9_v27/ai_17292791/ The dark side of camp - analysis of camp style and society - Cover Story]
</div>
*
*
* 

==הערות שוליים==

קטגוריה:אמנות
קטגוריה:פוסטמודרניזם
קטגוריה:תרבות להט"ב
קטגוריה:אסתטיקה
טריפל סק

טריפל סק (בצרפתית: Triple Sec) הוא ליקר חסר צבע (כמעט) ובטעם של תפוז, אשר משמש בסוגים רבים של קוקטיילים, שהמפורסמים בהם הם המרגריטה והקוסמופוליטן, ולעיתים גם מאכלים. הוא היבש מבין כל הליקרים בטעם תפוזים. משמעות שמו היא "יבש פי שלושה", אך סיבת שם זה לא ברורה.

הטריפל סק הומצא בשנת 1834 על ידי ז'אן-בפטיסט קומבייה בצרפת. "הטריפל סק המקורי של קומבייה" (Original Combier Triple Sec) עדיין מיוצר מתפוזים שיובשו בשמש ויובאו מהאיטי, הושרו באלכוהול למשך 24 שעות וזוקקו במזקקות נחושת בנות 100 שנה, על מנת ליצור ליקר חמוץ-מתוק אשר ניתן לשתות כשלעצמו או מעורבב לקוקטייל.

בניגוד לאמונה הרווחת, הפיתוח המקורי של הטריפל סק איננו קואנטרו, ליקר אשר פותח על ידי אדולף ואדוארד-ז'אן קואנטרו בצרפת, בשנת 1849.

ליקרי טריפל סק נעים בטווח שבין 18% כוהל בנפח ל-40%, כשהזולים ביניהם דלים באלכוהול וטעמם מגיע מחומרי טעם מלאכותיים, בעוד היוקרתיים (המפורסמים שבהם הם קואנטרו וגראן מרנייה) מכילים אחוזי אלכוהול גבוהים ומיוצרים בשיטות מסורתיות הכוללות תפוזים ממינים ייחודיים.

==קישורים חיצוניים==

קטגוריה:ליקרים בטעם תפוז
קטגוריה:משקאות אלכוהוליים
קורס קדם-צבאי

קורס קדם-צבאי (בראשי תיבות: קד"ץ או קד"צ) הוא קורס שעובר מיועד לשירות ביטחון (מלש"ב) לפני גיוסו לצה"ל. הקורס מתקיים לרוב בבסיס צבאי ומונהגת בו משמעת צבאית, וחניכי הקורס נדרשים להתנהג כחיילים. לרוב, החניכים לובשים מדים אך לא ניתנות להם דרגות. לעיתים עונדים החניכים תגים מיוחדים (בכל בסיס ובכל חיל תג אחר).

חיל המודיעין עורך קורסים דומים, המכונים טר"ץ (טרום-צבאי).

על אף שחניכי הקד"ץ הם למעשה אזרחים, והקורס אינו נחשב בתקופת שירות החובה שלהם, ישנם קורסים המזכים את הבוגרים בקיצור שירות (לרוב מדובר בקורסים המכשירים למקצועות במערך הטכני).

לאחר שהחניכים מסיימים את הקורס בהצלחה, מתגייסים החניכים לצה"ל ומשרתים במקצוע שלמדו. בין הקורסים הקדם-צבאיים ניתן למנות: קורס תכנות, נהיגה, טכנאי מטוסים, פרמדיקים, ועוד. קורס קדם-צבאי מפורסם הוא הקורס המכשיר קריינים, כתבים וטכנאים לתחנת הרדיו הצבאית "גלי צה"ל".

לרוב, מדובר בקורסים בעלי ערך מוסף לשירות הצבאי, ולכן ההנחה בצה"ל היא שמשתלם למועמד לקחתם, למרות שאינם נחשבים כתקופה הנמנית לעניין שירות החובה.

דרך נוספת ללימודים קדם-צבאיים היא בבית ספר צבאי. ברחבי הארץ ישנם בתי ספר תיכוניים, אשר התלמידים בהם (או כיתות מסוימות) לומדים מקצועות צבאיים, נמצאים תחת משמעת צבאית ולרוב לובשים מדים. תלמידים אלה נקראים "שוחרים". בתי הספר הצבאיים מכשירים בעיקר למקצועות הטכניים, בחיל האוויר, התקשוב וחיל הטכנולוגיה והאחזקה. בתי ספר אלה מציעים לתלמידים אחרי סיום י"ב המשך לעתודה בכיתות י"ג וי"ד וקבלת תעודת הנדסאי. שוחרים מקבלים דרגת רב"ט עם גיוסם (לאחר הטירונות, בשיבוץ ביחידה).

הפנימיות הצבאיות לפיקוד מכשירות אף הן שוחרים בגיל התיכון לתפקידי פיקוד, בעיקר במערך השדה.

== תגים של מסגרות קד"צים שונות ==
<gallery widths="140px" heights="140px" perrow="5">
Kadatz Heil HaYam.svg|תג שוחרי קד"צ של חיל הים
Kadatz Heil Avir.svg|שוחרי המכללה הטכנולוגית של חיל האוויר
Kadatz Heil Himush.svg|שוחרי המכללה הטכנולוגית של חיל החימוש (סגורה)
Kadatz Heil Logistika.svg|תג שוחרי קד"צ של חיל הלוגיסטיקה
MilitarySchool HaifaOrEzionTag.png|שוחרי הפנימייה הצבאית לפיקוד (התג הישן, לא בשימוש)
</gallery>

==ראו גם==
* מכינה קדם-צבאית
* פנימייה צבאית לפיקוד
* שנת שירות
* שוחר

קטגוריה:קורסים בצה"ל
קטגוריה:גיוס לצה"ל
קואנטרו

קואנטרו (בצרפתית: Cointreau) הוא מותג של ליקר טריפל סק, אשר מיוצר בצרפת. התפוזים המשמשים להכנת המשקה מגיעים מכל העולם, ובעיקר מספרד, ברזיל, טהיטי ומקדוניה.

מזקקת קואנטרו נוסדה בשנת 1849 באנז'ה על ידי אדולף קואנטרו ואחיו אדואר-ז'אן שהיו קונדיטורים. כדי לייחד את הליקר שלהם, יצר אדואר את הבקבוק המרובע. בשנת 1875 נמכרו בקבוקי הקואנטרו הראשונים. כיום המשקה מיוצר על ידי רמי קואנטרו (). מעריכים כי נמכרים כ-13 מיליון בקבוקי קואנטרו בשנה, ביותר מ-200 מדינות.

שיטות הייצור והמתכונים הם סוד משפחתי, אולם סיורים במזקקה פתוחים לציבור הרחב. הצילום אסור באזורים נרחבים על מנת למנוע חיקוי של תהליך הייצור.

נהוג להגיש את המשקה בפני עצמו בכוסית ליקר, אולם ניתן להוסיף לו גם קרח או מי סודה.

== סוגי הליקר ==
* ליקר קואנטרו.
* ליקר קואנטרו בלאד אורנג'.
* ליקר קואנטרו נואר - ליקר מעורב בקוניאק רמי מרטן ().

==קישורים חיצוניים==

* 
* [https://web.archive.org/web/20090103005655/http://www.alco-pedia.co.il/index.php/קואנטרו קואנטרו באלכופדיה - אנציקלופדיית האלכוהול האינטראקטיבית]

קטגוריה:ליקרים בטעם תפוז
קטגוריה:משקאות אלכוהוליים
קטגוריה:אנז'ה
כימיה גרעינית

הדגמה של [[קרינת אלפא - סוג של קרינה רדיואקטיבית בה גרעין האטום פולט חלקיק אלפא (<chem>^4_2He</chem>) והופך לאטום שמסתו האטומית קטנה ב-4 ומספרו האטומי קטן ב-2.]]
כימיה גרעינית היא תת-תחום בכימיה העוסק ברדיואקטיביות, תהליכים המתרחשים בגרעין האטום ובתכונות גרעיניות על תהליכים כימיים.

== נושאים עיקריים בכימיה גרעינית ==
הכימיה הגרעינית עוסקת בנושאים הבאים:
* רדיוכימיה - הכימיה של חומרים רדיואקטיבים, בה משתמשים באיזוטופים רדיואקטיבים על מנת לחקור את התכונות והתגובות הכימיות של איזוטופים שאינם רדיואקטיבים.
*כימיה של קרינה - חקר ההשפעה של קרינה על חומרים.
*שימוש ברדיואקטיביות לחקר תגובות כימיות ושימוש בשיטות כימיות לחקר תהליכים בפיזיקה גרעינית כגון ביקוע והיתוך גרעיניים.
*כימיה של אנרגיה גרעינית.
* תהודה מגנטית גרעינית - שימוש בתכונות הספין הגרעיני בספקטרוסקופיה לצורך אפיון של מבנה ותכונות מולקולות ברזולוציה גבוהה.
==קישורים חיצוניים==

קטגוריה:רדיואקטיביות
*
קטגוריה:תחומים בכימיה
מרטין הלמן

מרטין אדוארד הלמן (באנגלית: Martin Edward Hellman; נולד ב-2 באוקטובר 1945) הוא קריפטוגרף יהודי-אמריקני בעל שם, שהתפרסם בשל המצאת הצפנת המפתח הפומבי ותרם רבות לדיון הציבורי בנושא הפרטיות בעידן המחשב. חתן פרס טיורינג לשנת 2015.

== ביוגרפיה ==
הלמן נולד להורים יהודים בשכונה אירית קתולית ברובע הברונקס בניו יורק בשנת 1945, סיים לימודיו היסודיים בבית ספר המדעי של ברונקס, קיבל את התואר הראשון שלו באוניברסיטת ניו יורק ב-1966, את התואר השני והדוקטורט מאוניברסיטת סטנפורד (קליפורניה) בשנים 1967 ו-1969. כולם בתחום הנדסת חשמל. פרופסור הלמן כיהן כפרופסור חבר ב-MIT בשנים 1969–1971. והצטרף למרכז המחקר ווטסון של יבמ שם פגש את הורסט פיסטל, בשנים 1968–1969. ב-1971 חזר לסטנפורד בה כיהן כפרופסור מן המנין עד לשנת 1996 עת פרש מפעילות ונהיה פרופסור אמריטוס. הוא כתב מעל כששים כתבי עת טכניים שונים בתחום התמחותו.

מרטין הלמן הוא קריפטוגרף בעל שם, שהתפרסם בשל המצאת הצפנת המפתח הפומבי, יחד עם ויטפילד דיפי ורלף מרקל. הוא תרם רבות לדיון הציבורי בנושא הפרטיות בעידן המחשב, החל בדיון סביב גודל מפתח ההצפנה של DES ב-1975 ועד להצטרפות לוועדה המייעצת במועצה למחקר לאומי של ארצות הברית בשנים 1994–1996 בחקר המדיניות הלאומית בקריפטוגרפיה, שרבות מהמלצותיה ייושמו הלכה למעשה.

הלמן התעניין במשך שנים רבות בהיבטים המוסריים של ההתפתחות הטכנולוגית. יחד עם פרופסור אנטולי גרומיקו (מוסקבה) חיבר את הספר Emerging New Thinking שפורסם ב-1987 באנגלית וברוסית בתקופת המתיחות ביחסים שבין ארצות הברית לברית המועצות. כמו כן פעל לפיתוח אווירה בתוך האוניברסיטה שתאפשר לסטודנטים מרקעים שונים להביא לידי ביטוי את מיטב יכולותיהם. עבודתו הקנתה לו פרסים רבים.

כיום הוא חדל כמעט לגמרי מפעילות אקדמית וממחקר, אולם שוקד על מחקר חינוכי חדש שלו תוצאות מפתיעות, בנוגע לשיפור הישגיהם המתמטיים של סטודנטים ברמה ממוצעת בחומרים מתקדמים הנלמדים בדרך כלל ברמות גבוהות יותר. הוא מכנה תחום זה כ"מגרש משחקים מתמטי" שנועד לקדם את הרעיון שהמתמטיקה יכולה להיות מהנה ומרתקת לכולם. בשני העשורים האחרונים הלמן היה מעורב במספר מיזמי היי טק כמייסד, יועץ וכמשקיע. מתחביביו דאייה והחלקה על קרח.

==קישורים חיצוניים==

* 

* [http://www-ee.stanford.edu/~hellman/ דף הבית של מרטין הלמן] באוניברסיטת סטנפורד
* [http://www.informatik.uni-trier.de/~ley/db/indices/a-tree/h/Hellman:Martin_E=.html פרסומים שונים של מרטין הלמן]
* 

קטגוריה:ערכים שבהם תבנית בריטניקה אינה מתאימה
קטגוריה:ניו יורק: אישים
קטגוריה:מתמטיקאים יהודים אמריקאים
קטגוריה:קריפטוגרפים אמריקאים
קטגוריה:קריפטוגרפים יהודים
קטגוריה:מהנדסי חשמל יהודים
קטגוריה:מהנדסי חשמל אמריקאים
קטגוריה:בוגרי אוניברסיטת ניו יורק
קטגוריה:בעלי תואר דוקטור מאוניברסיטת סטנפורד
קטגוריה:סגל המכון הטכנולוגי של מסצ'וסטס
קטגוריה:סגל אוניברסיטת סטנפורד
קטגוריה:עובדי IBM
קטגוריה:זוכי מדליית ריצ'רד המינג יהודים
קטגוריה:זוכי פרס טיורינג יהודים
קטגוריה:אמריקאים שנולדו ב-1945
רפובליקת קומי

רפובליקת קומי (ברוסית: Республика Коми, בקומית: Коми Республика) היא רפובליקה בפדרציה הרוסית. נמצאת בצפון-מזרח רוסיה האירופית. חלק מהרפובליקה נמצא מצפון לחוג הארקטי. בירתה היא סיקטיבקר.

==היסטוריה==

במהלך ימי הביניים השטח היה חלק מרפובליקת נובגורוד והחל מהמאה ה-15 היה חלק מנסיכות מוסקבה.

בתקופת סטלין היו בשטח הרפובליקה מחנות עבודה לאסירים. חלק מהאסירים הועסקו בבניית מסילת הרכבת מאוחטה לוורקוטה, אחד מהם היה מנחם בגין.

==פוליטיקה==
בראש הרפובליקה עומד "ראש הרפובליקה" סרגיי גפליקוב, שמונה לתפקיד בספטמבר 2015. לרפובליקה יש פרלמנט הנקרא "המועצה המדינית".

==כלכלה==
לרפובליקה אוצרות טבע רבים ובה פועלות מספר חברות המנצלות אותם. רוב תושבי הרפובליקה מועסקים בענף עיבוד תוצרי נפט וגז, עצים ותעשיות הקשורות להפקת אנרגיה חשמלית. מרכזי התעשייה הם הערים סיקטיבקר, אינטה, פצ'יורה, סוסנוגורסק, אוחטה ווורקוטה.

==גאוגרפיה==
הרפובליקה נמצאת בצפון מזרח החלק האירופי והיא הרפובליקה הגדולה ביותר ברוסיה באירופה. היא גובלת מצפון בגליל האוטונומי של הניינץ, ממערב - בחבל ארכנגלסק, מדרום - בחבל קירוב, וקראי של פרם, הכולל בתוכו את החבל האוטונומי הקומי-פרמיאקי, ממזרח - בחבל סברדלובסק וטיומן, הכולל בתוכו את מחוז יוגרה (חנטי-מנסי) האוטונומי ואת המחוז האוטומי של ימל-ניינץ.

הנהר החשוב של הרפובליקה הוא נהר פצ'ורה, הנשפך לים ברנץ, כמו כן זורם בה נהר ויצ'גדה, יובלו של דבינה הצפונית, וכן מזן הנשפך כמו פצ'ורה לים ברנץ.

==דמוגרפיה==
בשנת 1939 היוו בני עם הקומי 72.5% מהאוכלוסייה, והרוסים רק 22%. מלחמת העולם השנייה הביאה לרפובליקה נמלטים רבים מאזור הקרבות שהביאו איתם ענפי תעשייה משמעותיים. אחרי המלחמה חלק מהם נשארו. כמו כן ברפובליקה אורגנו מספר מחנות אסירים. רבים מאותם אנשים שהגיעו לרפובליקה בעל כרחם נשארו בה והביאו לידי כך שכבר בשנת 1959 הרוסים נהפכו לרוב ברפובליקה והשתלטו על רוב משאביה. במפקד 1989 נרשמו ברפובליקה מעל ל-1,200 אלף תושבים. מאז יש תופעה יציבה של הקטנת אוכלוסייה שירדה לכ-814 אלף בשנת 2021.

על פי תוצאות מפקד האוכלוסין משנת 2010, הרוסים מהווים 64% מהאוכלוסייה, קומי 24%, האוקראינים 4.2%, טטרים 1.3%, בלארוסים 1.0% ושאר העמים כ-5%.

==קישורים חיצוניים==

* 
* 

*
קטגוריה:רוסיה: רפובליקות
קטגוריה:מדינות וטריטוריות שהוקמו ב-1921
קטגוריה:מדינות וטריטוריות שהוקמו ב-1936
מחשוב DNA

מחשוב DNA עושה שימוש ב-DNA ובביולוגיה מולקולרית, במקום במחשב סיליקון מסורתי.
תחום זה פותח לראשונה על ידי לאונרד אדלמן מאוניברסיטת דרום קליפורניה. בשנת 1994, אדלמן הדגים שימוש ב-DNA לצורך מציאת מסלול המילטוני בגרף עם שבעה צמתים.<ref></ref> מאז ניסוייו של אדלמן חלה התקדמות והוכח כי ניתן לבנות מספר מכונות טיורינג.

ב-28 באפריל 2004 הכריזו פרופ' אהוד שפירא, יעקב בננסון, בנימין גיל, אורי בן-דור ורבקה אדר ממכון ויצמן, בכתב העת Nature, שהם הצליחו לבנות מחשב DNA. הביו-מחשב מאפשר לאבחן פעילות סרטנית בתוך תא. לאחר האבחון משחרר הביו-מחשב תרופה נוגדת סרטן בהתאם לאבחון.

ב-28 ביוני 2007 פרופסור אהוד קינן מהטכניון ועמיתיו הכריזו במאמר בכתב העת המדעי ChemBioChem כי פיתחו מחשב ביולוגי, אשר בנוי ממולקולות DNA ואנזימים ויכול לגרום לתופעות ביולוגיות. זו הפעם הראשונה שבה תהליך חישוב מולקולרי מוביל לתכונה נראית של בעל חיים. במהלך המחקר הזה, קבע המחשב את צבעם של חיידקים: כחול או לבן.

מחשוב DNA זהה ביסודו למחשוב מקבילי בכך שהוא מנצל הרבה מולקולות שונות של DNA כדי לנסות אפשרויות רבות בו זמנית. פרופ' קינן מגדיר את היתרון העיקרי של מחשבים ביומולקולריים כנובע בעיקר מיכולתם לתקשר ישירות עם מערכות ביולוגיות ואפילו עם יצורים חיים. זאת מכיוון שכל מרכיבי המחשב הביולוגי, כולל חומרה, תוכנה, קלט ופלט, הם מולקולות אשר משתתפות בשרשרת של אירועים כימיים מתוכנתים מראש.

עבור בעיות מיוחדות מסוימות, מחשבי DNA מהירים וקטנים מכל מחשב אחר שנבנה עד כה.

מחשוב ה-DNA לא מאפשר יכולות חדשות מנקודת המבט של תורת הסיבוכיות - המחקר של סוגי הבעיות החישוביות שקשה לפתור.

המונח מחשוב DNA חופף לננוטכנולוגית DNA אך גם נבדל ממנו. המונח האחרון עושה שימוש בצמד הבסיסים של ווטסון-קריק כדי לייצר מבנים חדשים מ-DNA. המבנים הללו יכולים לשמש במחשב DNA אך אין זה הכרחי.

==ראו גם==
*ביו-מחשב
*מחשוב מקבילי

== קישורים חיצוניים ==
* [https://web.archive.org/web/20050525050310/http://wis-wander.weizmann.ac.il/site/he/weizman.asp?pi=352&doc_id=2715 הודעה לעיתונות של מכון ויצמן משנת 2001]
* [https://web.archive.org/web/20050525153137/http://wis-wander.weizmann.ac.il/site/he/weizman.asp?pi=352&doc_id=3165 הודעה לעיתונות של מכון ויצמן משנת 2003]
* [https://web.archive.org/web/20050517122645/http://wis-wander.weizmann.ac.il/site/he/weizman.asp?pi=352&doc_id=3823 הודעה לעיתונות של מכון ויצמן משנת 2004]
* 
* 
* [http://computer.howstuffworks.com/dna-computer.htm אתר המסביר כיצד עובד מחשב DNA]
* [http://physicsweb.org/article/news/6/3/11 Physics Web]
* [http://www.arstechnica.com/reviews/2q00/dna/dna-1.html אתר בשם Ars Technica]
* [http://www.nytimes.com/2004/04/29/science/29DNA.html NY Times מחשב DNA לאבחון סרטן]
* [https://web.archive.org/web/20070715132025/http://www.sciam.com/article.cfm?articleID=0005BC6A-97DF-1446-951483414B7F0101 מחשבי ה DNA מקבלים חיים - סיינטיפיק אמריקן ] 
* 
* 
* 

==הערות שוליים==

קטגוריה:סוגי מחשבים
קטגוריה:ארצות הברית: המצאות
קטגוריה:ביולוגיה מולקולרית
קטגוריה:DNA
אמור (מחוז)

מחוז אמור (ברוסית: Амурская область; בתעתיק: אמורסקאיה אובלסט) הוא סובייקט בפדרציה הרוסית. נמצא במזרח הרחוק הרוסי בדרום-מערבו, כ-8,000 ק"מ ממוסקבה. בדרום גובל המחוז עם סין. מישור נהר אמור מהווה כ-40% משטח המחוז.
 
מבחינה אדמיניסטרטיבית המחוז מחולק ל-20 אזורים.

==היסטוריה==
מתיישבים רוסים הראשונים הגיעו לאזור במהלך המאה ה-17. השטח סופח לרוסיה בשנת 1858 בעקבות מלחמת האופיום השנייה.

==כלכלה==
הרכבת הטרנס-סיבירית שנבנתה במאה ה-19 מהווה עורק תחבורתי ראשי של המחוז.

החל משנת 2011 הולך ונבנה נמל החלל האזרחי הראשון של רוסיה, קוסמודרום ווסטוצ'ני שמתוכנן להחליף את בייקונור, וצפוי לסייע לפיתוחו הכלכלי של המחוז כחלק בלתי אינטגרלי מתאגיד רוסקוסמוס ותוכנית החלל הרוסית.

==דמוגרפיה==
הרוסים מהווים כ-93% מאוכלוסיית המחוז. כ-65% מאוכלוסיית המחוז מתגוררת בערים.

==קישורים חיצוניים==

* 
* 

*
מחוז אמור
בעלי זנב

[[סלמנדרת שיש טיגרית]]
בעלי זנב (שם מדעי: Urodela או Caudata) הם סדרה פרימיטיבית במחלקת דו-חיים. בסדרה קיימים כ-500 מינים לערך. גופם מוארך ורזה, רגליהם קצרות ושוות, וזנבותיהם ארוכים. בשל עורם הלח, התאמתם המרבית היא לבתי גידול הקרובים למאגרי מים, או בבתי-גידול בהם הלחות יחסית גבוהה. חלק מהמינים חיים בעיקר בסביבה מימית, חלקם נכנסים למים ויוצאים מהם לסירוגין, וחלקם האחר חיים על האדמה בכל משך חייהם כפרטים בוגרים. בעלי הזנב דומים ללטאות באופן שטחי בלבד, וקל להבחין ביניהם באמצעות היעדר הקשקשים. בעלי הזנב יכולים לגדל מחדש גפיים שנקטעו. לצעירים מבנה גוף ואורח חיים כשל הבוגרים, למעט זימים חיצוניים הקיימים רק אצל הצעירים. רבים מהם מבלים כל חייהם במים. בישראל יש לסדרת בעלי הזנב נציגים רק ממשפחת הסלמנדריים.

==תפוצה ורבייה==
מינים של בעלי זנב נמצאים במרבית בתי הגידול הלחים ו/או המימיים בחצי הכדור הצפוני. בתי הגידול של בעלי הזנב מוגבלים לרוב לצפון הגלובוס, כאשר מספר מועט בלבד של מינים חי באזור הצפוני של דרום אמריקה. מרביתם קטנים, אולם חלקם מגיעים לאורך של מטר וחצי. הם חיים באפיקיי נהרות, בבריכות קטנות, על עצים ובאזורים לחים נוספים. בצפון אמריקה חיים הסלמנדרה, סלמנדרת ענק אמריקנית והפרוטאוסיים, היכולים להגיע לגודל של 30 סנטימטרים ואף יותר. ביפן ובסין ניתן למצוא את הסלמנדרות הענקיות, שמגיעות למשקל של 30 ק"ג ולאורך של מטר וחצי.

חברי תת-הסדרה סלמנדרות משתמשים באסטרטגיית רבייה של הפריה פנימית, הואיל ולנקבות יש בלוטות מיוחדות האוגרות את נוזל הזרע ואת נושאי הזרע לאחר ההזדווגות. חבריהן של שתי תת-הסדרות האחרות, סלמנדרות ענק וסירנים, משתמשים באסטרטגייה של הפריה חיצונית, בדומה למרבית חברי הסדרה המקבילה, חסרי זנב.

==טקסונומיה==
*סדרה בעלי זנב (Urodela)
**תת-סדרה סלמנדרות ענק (Cryptobranchoidea)
*** משפחת סלמנדרות ענקיות (Cryptobranchidae)
**** סלמנדרת ענק (Andrias) 
**** סוג ומין יחיד סלמנדרת ענק אמריקאית (Cryptobranchus alleganiensis)
*** משפחת הינוביים (Hynobiidae)
**תת-סדרה סלמנדרות (Salamandroidea)
*** משפחת אמביסטומיים (Ambystomatidae)
**** אמביסטומה (Ambystoma)
*** משפחת אמפימויים (Amphiumidae)
**** אמפיומה (Amphiuma) 
*** משפחת דיכמפטודוניים (Dicamptodontidae) 
**** דיכמפטודון (Dicamptodon) 
*** משפחת פלתודוניים (Plethodontidae)
*** משפחת פרוטיאוסיים (Proteidae)
**** נקטורוס (Necturus)
**** סוג ומין יחיד פרוטיאוס מצוי (Proteus anguinus)
*** משפחת סלמנדרות אולימפיות (Rhyacotritonidae) 
**** סלמנדרה אולימפית (Rhyacotriton) 
*** משפחת סלמנדריים (Salamandridae)
** תת-סדרת סירנים (Sirenoidea) 
*** משפחת סירניים (Sirenidae)
**** סירן ננסי (Pseudobranchus) 
**** סירן (Siren)

== גלריה ==
<gallery mode=packed>
קובץ:Necturus maculosus maculosus.jpg|נקטורוס מצוי
קובץ:Dicamptodon tenebrosus 2.JPG|Dicamptodon tenebrosus
קובץ:Triturus alpestris.jpg|טריטון אלפיני
קובץ:Desmognathus aeneus.jpg|Desmognathus aeneus
קובץ:Kyoto Aquarium (24827525331).jpg|סלמנדרת ענק יפנית, הדו-חי הקיים השני בגודלו
</gallery>

==קישורים חיצוניים==

* 

*
קטגוריה:בעלי חיים שתוארו ב-1813
קטגוריה:טקסונים שתוארו בידי גוטהלד פישר פון ולדהיים
קטגוריה:טקסונים קיימים שהתפתחו ביורה עליון
טלבו סמבה

טלבו סמבה הוא רכב צרפתי קטן, 3 דלתות האצ'בק מתוצרת פיג'ו-טלבו. הסמבה היה מבוסס על הפיג'ו 104 ותוכנן במקור על ידי מהנדסי טלבו בלבד, שלא כמו יתר דגמי טלבו המבוססים על דגמי סימקה-קרייזלר. דגם זה יוצר עד 1986 ולמעשה כאשר הופסק יצורו, השם טלבו ירד מרשימת יצרני הרכב.

==דגמים==
*Samba Style 954 סמ"ק
*Samba AS, GL, LS 1124 סמ"ק
*Samba Rallye 1.2 1219 סמ"ק
*Samba GLS, Rallye 1.4 Cabriolet 1.4 1360 סמ"ק
*Samba S 1360 סמ"ק
*Samba Rallye 1290 סמ"ק

==קישורים חיצוניים==

סמבה
קטגוריה:מכוניות סופרמיני
קטגוריה:מכוניות קבריולה
קטגוריה:דגמי מכוניות שהושקו ב-1981
ירד

יֶרֶד היה השישי מבין עשרת הדורות מאדם עד נח. ירד היה בנו של מהללאל ואביו של חנוך.

ירד חי 962 שנים, שבע שנים פחות מנכדו, מתושלח, שחי משך הזמן הארוך ביותר במקרא. הוא נולד בשנת ת"ס לבריאת העולם (3301 לפנה"ס) ומת בשנת א'תכ"ב (2339 לפנה"ס).

בנו, חנוך, נולד לו בהיותו בגיל 162, ולאחר מכן נולדו לו בנים ובנות נוספים ().

שם חיצוני לאשתו הוא ברכה בת רצויאל.

קטגוריה:שושלת שת
קטגוריה:אישים בתנ"ך שהגיעו לגיל 900
דניאל אורן

דניאל אורן (במקור: דניאל סיקסיק. נולד ב-25 במאי 1955) הוא מנצח ישראלי.

== חייו ==
דניאל אורן נולד לסם (שמואל) ורבקה אורן.

אביו סם נולד ביפו, בשם איסמעיל סיקסיק (בן למוחמד סיקסיק ממשפחה מוסלמית יפואית אמידה ולאם ושמה שושנה, יהודייה). אימו של אורן, רבקה גרנדשטיין, הייתה בת למשפחה של חסידים ופסיכולוגית, בוגרת הסורבון בפריז. בצעירותו למד נגינה בפסנתר ובצ'לו, וכמו כן גם פיתוח קול, הרמוניה וקונטרפונקט.

המנצח והמלחין האמריקאי ליאונרד ברנשטיין לקח את אורן תחת חסותו כבר בשנת 1968, כאשר בחר בו כסולן לביצוע של יצירתו "מזמורי צ'יצ'סטר" בקונצרט במסגרת פתיחת שידורי הטלוויזיה הישראלית. במסגרת שירותו הצבאי היה חבר במקהלת הרבנות הצבאית. הוא השלים את לימודיו בגרמניה, והתרכז בניצוח על תזמורות. הקריירה הבינלאומית שלו החלה בשנת 1975, כאשר זכה בפרס הרברט פון קאראיין למנצחי תזמורת צעירים.

אורן התמחה בניצוח על האופרות האיטלקיות הגדולות, בבתי אופרה באיטליה וברחבי אירופה, וכן בארצות הברית, ישראל ועוד. זמרים דגולים כמו לוצ'אנו פבארוטי, ופלאסידו דומינגו מופיעים תחת שרביטו, בהפקה ובבימוי של אישים מפורסמים כפרנקו זפירלי. בין התזמורות עליהן ניצח נמנות התזמורת הפילהרמונית הישראלית, התזמורת הסימפונית הישראלית ראשון לציון, הפילהרמונית של ברלין, תזמורת רדיו בוואריה, הארנה של ורונה ועוד.

המוזיקולוג יהואש הירשברג אומר על אורן, כי הוא ממשיכו של ארטורו טוסקניני כפרשן האופרות של ורדי.
אורן נחשב לאחד משלושת המנצחים הישראלים הבינלאומיים המרכזיים, יחד עם דניאל בארנבוים ויואל לוי.

דניאל אורן משמש כמנהל האמנותי של בית האופרה בסלרנו, איטליה, כמנהל המוזיקלי של האופרה הממלכתית של גיאורגיה בטביליסי וב-2017 הוענק לו מעמד של רב-מנצחים באופרה הישראלית, וזאת לאחר שהיה שם מנהלה המוזיקלי בין השנים 2014–2017.

==סרטים==
*"החלום של אמא"; תסריט ובימוי: אשר טללים, 1999, הפקה של הקרן החדשה לקולנוע וטלוויזיה.

==קישורים חיצוניים==

* 

* 
* 
* 
* 
* 
* 
* 

==הערות שוליים==

קטגוריה:מנצחים ישראלים
קטגוריה:מנצחי אופרה
קטגוריה:חברי מקהלת הרבנות הצבאית
קטגוריה:ישראלים שנולדו ב-1955
עדי רנרט

עדי רֶנֶרט (נולד ב-22 בנובמבר 1955) הוא קלידן ומעבד מוזיקלי ישראלי. את דרכו המוזיקלית החל בלהקת גייסות השריון, ובהמשך השתתף בהרכב ששת. לאורך השנים עבד עם אמנים ישראלים רבים, בהם שלמה ארצי, אריק איינשטיין, יהונתן גפן, יוסי בנאי, יהודית רביץ, ועוד.

== ראשית חייו ==
נולד לגרשון רנרט, צייר ישראלי. האחיין של יאיר קלינגר מצד אימו, רות קלינגר. את שירותו הצבאי עשה בלהקת גייסות השריון.

== דיסקוגרפיה ==
=== קלידים ===
* ב-1976, לאחר שחרורו, ניגן בפסנתר באלבומו של יוסי בנאי, מאזן האהבות.
* לאחר מכן היה לקלידן בהרכב הרוק המתקדם הישראלי ששת, שהוביל שם טוב לוי. אלבומם היחיד, הנושא את שם ההרכב, יצא בשנת 1977 וזכה עם יציאתו להצלחה מועטת, אולם עם השנים צבר מעמד וזכה להכרה כאלבום איכותי, ייחודי ומקורי, ויצא מחדש ב-1993 וב-2007.
* ב-1986 ניגן בפסנתר ובסינתיסייזר באלבומו של אריק איינשטיין, אוהב להיות בבית.
* בשנה הבאה (1987) ניגן בקלידים באלבומה השני של הראלה בר קשה בלילה.

=== עיבוד והפקה ===
* ב-1987 עיבד את שירי אלבומו של משה בקר, חפצים אישיים - שירי נעמי שמר, מתוכו בלטו "גיא" ו"תות שדה".
* בסוף 1987 ותחילת 1988 עיבד את שירי אלבומו הכפול המצליח של שלמה ארצי, חום יולי אוגוסט, וניגן בהקלטות בפסנתר ובסינתיסייזרים.
* ב-1989–1990 עיבד את שירי אלבומו הבא של שלמה ארצי, כרטיס ללונה פארק, והלחין מתוכו את השיר סיטואציה.
* ב-1990 עיבד גם את כל שירי אלבומו של אושיק לוי בקצה ילדות, בו בלט במיוחד השיר "יד קטנה".
* הפיק מוזיקלית את אלבומה של גלי עטרי גלידה שיצא ב-1998.
* בשנת 2003 עיבד את רוב שירי אלבומו של גידי גוב ריקוד ירח.

=== פסקול ===
* ב־1989 הלחין את המוזיקה לסרט שדות ירוקים
* ב-1992 הלחין את המוזיקה לסרט מאחורי הסורגים 2 ובּוּצֵ'ה
* ב-1993 הלחין את המוזיקה לסרט קופסה שחורה
* ב-1997 הלחין את המוזיקה לסרט ז'נטילה
* עיבד מוזיקלית את תוכנית האירוח לילה גוב של גידי גוב.

=== הלחנה ===
בשנת 2010 הוציא את האלבום פעמון, בו אירח זמרים שונים שביצעו שירים שהלחין. מהאלבום התפרסם ביצועם של ברי סחרוף ורונה קינן לשיר "סיטואציה" שהלחין רנרט למילים של שלמה ארצי, שיר אותו ביצע ארצי במקור באלבומו כרטיס ללונה פארק.

== קלטות ילדים ==
* אצלנו בפסנתר - מוזיקה, לחן לשיר "פרי חדש".
* מחסן השטוזים של דתיה - מוזיקה, לחן לשירים "כולנו רקדנים", ו"ראפ מורים מורים".

== קישורים חיצוניים ==

* רועי בהריר, [http://www.nrg.co.il/online/47/ART2/121/103.html?hp=0&loc=132&tmp=872 קלידים ואכזבות: עדי רנרט], nrg, 19 ביוני 2010
* [http://www.nillydagan.com/מלחיני-משוררים-חשון-התשעו/1835-עדי-רנרט עדי רנרט באסופת מלחיני משוררים ישראלים] בעריכת דודו אלהרר, האתר של נילי דגן

==הערות שוליים==

קטגוריה:מעבדים מוזיקליים ישראלים
קטגוריה:קלידנים ישראלים
קטגוריה:זוכי פרס אופיר: מוזיקאים
קטגוריה:בוגרי תיכון קלעי (גבעתיים)
קטגוריה:חברי להקת גייסות השריון
קטגוריה:חברי להקת ששת
קטגוריה:ישראלים שנולדו ב-1955
מעבר דריאל

ערוץ דריאל (גאורגית: დარიალის ხეობა, דַריאֶליס חֶאוֹבּה) הוא ערוץ בהרי הקווקז בגאורגיה ליד הגבול עם רוסיה, ומוכר גם כמעבר דריאל. הערוץ שוכן בגובה 1,204 מטר מעל פני הים, סמוך לבסיסו המזרחי של הר הקזבק, ובמרכזו זורם נהר טרק (תרגי). רוחבו המינימלי של הערוץ בין אבני האבן האנכיות המתנשאות לגובה של 1,800 מטר מעל פני הים, דהיינו, בין צוקים בגובה של 600 מטר, הוא שמונה מטרים ואורכו 11 ק"מ.

הערוץ נזכר בכתובים הגאורגיים בשמות ראלאני, דארגאני, דאריאלאני; הפרסים והערבים כינו אותו בשם השער לאלאנים (درِ الان דר-י אלאן, ומכאן שמו) וסטרבון כינה אותו "פורטה קווקזיקה" או "פורטה קומנה". תלמי קרא לערוץ "פורטה סרמטיקה" (Sarmatae); ולעיתים אף היה ידוע "כספיה פורטה" (שם שנהג גם למעבר בדרבנט) סמוך ל. הטטרים כינו את השער בשם דאריאוֹלי, ואילו המדען הרומאי פליניוס הזקן התייחס אליו כשער איברי. המעבר נזכר כאחד מהמיקומים של שערי אלכסנדר (אלכסנדר הגדול).

בהיותו אחד המעברים החוצים את הקווקז, הוקם במקום במאה ה-2 לפנה"ס מבצר, על ידי מיריאן הראשון, ומעבר סודי קישר בינו לבין הנהר. הפרסים יסדו בערוץ במאה ה-5 לפנה"ס את מצודת "ביריפאראץ", שהכילה עד אלף חיילים. בשנת 1801 בנתה רוסיה את "מצודת דריאל", העומדת על תילה עד היום בקצהו הצפוני של הערוץ. המצודה הרוסית בגובה 1,447 מטר מעל פני הים, שמרה על קטע זה של הדרך הצבאית הגאורגית, והיא הונצחה על ידי מיכאיל לרמונטוב בשירו "השד".

הערכה מוטעית של הגאורגים בפלישת הצבא האדום לגאורגיה בשנת 1921 הביאה למפלתם בקרב ולכיבושה של טביליסי. ב-16 בפברואר 1921 החלו הרוסים במבצע לכיבוש טביליסי. הצבא הגאורגי הנסוג הותיר אחריו אדמה חרוכה במטרה לעכב את הכוחות הרוסיים שבאו בעקבותיו, אלא שהערכתו כי הרוסים לא יצליחו לעבור דרך מעבר דריאל המכוסה שלג כבד בתקופה זו של השנה התבררה כמוטעית.

== קישורים חיצוניים ==

דריאל, מעבר
דריאל, מעבר
דריאל, מעבר
קטגוריה:קווקז: גאוגרפיה
קטגוריה:גבול גאורגיה–רוסיה